Diari Oficial de la Generalitat Valenciana


Sumari del DOGV 3549, del 29-07-1999 (1999/6553)

RESOLUCIÓ de 28 de juny de 1999 del director general per al Desenvolupament Sostenible de la Conselleria de Medi Ambient, pel que s'ordena la publicació de la part dispositiva de diverses declaracions d'impacte ambiental.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3549

Data del DOGV
:   29-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6553


Data del document
:   28-06-1999

Organisme emissor
:   Conselleria de Medi Ambient

Tipus de document
:   Resolució

Descriptors 

:   * Vallada
    * Sagunt
    * Domeño
    * Pobla de Benifassà, la
    * Silla
    * Fontanars dels Alforins
    * Rossell
    * Sant Joan de Moró
    * Villena
    * Pinós, el
    * Albocàsser
    * Castelló de Rugat
    * vigilància del medi ambient
    * impacte ambiental

RESOLUCIÓ de 28 de juny de 1999 del director general per al Desenvolupament Sostenible de la Conselleria de Medi Ambient, pel que s'ordena la publicació de la part dispositiva de diverses declaracions d'impacte ambiental. [1999/6553]
  
Els articles 4.3 i 22 del Real Decret Legislatiu 1302/1986, de 28 de juny, d'Avaluació d'Impacte Ambiental, i del Real Decret 1131/1988, de 30 de setembre, pel que s'aprova el Reglament per a l'execució de l'anterior decret, respectivament, estableixen l'obligatorietat de fer pública la Declaració d'Impacte Ambiental.
  
Seguint aquesta línia, els articles 5.3 i 28 de la Llei 2/1989, de 3 de març, de la Generalitat Valenciana d'Impacte Ambiental, i del seu Reglament, aprovat per Decret 162/1990, respectivament, estableixen l'obligatorietat de fer pública la declaració d'impacte ambiental, i en particular, de publicar aquesta declaració en el Diari Oficial de la Generalitat Valenciana,
  
En virtut d'això, he resolt
  
Article únic
  
Publicar en el Diari Oficial de la Generalitat Valenciana les declaracions d'impacte ambiental relacionades en l'annexe.
  
València, 28 de juny de 1999.- El director general Per al Desenvolupament Sostenible: Miguel Angel Cerver Perales
  
ANNEX
  
Expedient 017/96-AIA, Expedient 045/96-AIA, Expedient 046/96-AIA, Expedient 054/96-AIA, Expedient 056/96-AIA, Expedient 116/96-AIA, Expedient 147/91-AIA, Expedient 147/96-AIA, Expedient 157/96-AIA, Expedient166/96-AIA, Expedient 179/96-AIA i Expedient 191/96-AIA
  
DECLARACIO D'IMPACTE AMBIENTAL
  
Vist l'expedient 017/96-AIA referent a la modificació núm. 2 de les Normes Subsidiàries de Planejament Municipal de Vallada, promogut pel mateix Ajuntament.
  
Vist que el 16 de gener de 1996 el promotor va remetre l'estudi d'impacte ambiental indicant que s'havia procedit a tramitar la informació pública, i el 6 de juny va aportar el certificat de la informació pública i l'acord plenari d'aprovació de l'estudi d'impacte ambiental corresponent a la modificació núm. 2.
  
Vist que d'acord amb el certificat emés pel secretari de l'Ajuntament, la informació pública es va portar a terme mitjançant la inserció de l'anunci en el tauler d'anuncis de l'Ajuntament, en el Butlletí Oficial de la Província de València, núm. 29, de 3-2-96, en el Diari Oficial de la Generalitat Valenciana núm. 2678, de data 31-1-96, i en el periòdic Las Provincias de data 19 de gener de 1996, per un termini de 30 díes hàbils, període en el qual no es van produir al·legacions.
  
Vist que l'objecte de la modificació núm. 2 és la resolució de 4 punts:
  
1. Corregir un error en la reparcel·lació d'una unitat d'actuació delimitada en el projecte de delimitació de sòl urbà anterior a les normes subsidiàries.
  
2. La inconveniència de les normes urbanístiques d'aplicació a la zona d'ordenança denominada sector A.
  
3. La inconveniència de les dimensions de la parcel·la mínima edificable a les zones d'ordenança del sòl urbà amb ús dominant industrial.
  
4. Inconveniència de la regulació normativa dels terrenys de sòl no urbanitzable del municipi d'acord amb els punts dels criteris sobrevinguts amb la Llei 4/1992, de la Generalitat Valenciana.
  
Vist que dels quatre punts inclosos en la modificació núm. 2 únicament el 4 està sotmés al procediment d'avaluació d'impacte ambiental. Es proposa la integració d'una única clau 26: zona comuna dels sòls englobats en el planejament vigent (normes subsidiàries del 1991) en la clau 21 (zones sense altres limitacions que les derivades del contingut dels articles 85 i 86 de la Llei del Sòl) i clau 22 (zones d'usos limitats per la protecció de les aptituds del territori per a ús agrícola). Abasta una superfície total de 2.027,71 ha en les qual l'ús agrícola és el predominant sense altres limitacions que les derivades del contingut de l'article 5 de la Llei 4/1992 de la Llei de Sòl no Urbanitzable.
  
Vist que es va sol·licitar telefònicament a l'Ajuntament la tramesa d'un exemplar del document tècnic a fi de completar l'expedient i pel fet que l'estudi d'impacte ambiental no tenia documentació gràfica. La documentació sol·licitada va ser remesa el dia 24 d'octubre de 1996.
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions aplicables.
  
Atés que l'article 5 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i la fomulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental.
  
Primer
  
Estimar acceptable a l'efecte ambiental, sense perjudici de les autoritzacions sectorials que siguen d'aplicació, la modificació puntual núm. 2 de les normes subsidiàries del planejament municipal, promogudes per l'Ajuntament, sempre que es tinguen en consideració les mesures protectores o correctores proposades en l'estudi d'impacte ambiental.
  
Segon
  
Notificar a les persones interessades que contra aquesta resolució, per ser un acte de tràmit que no posa fi al procediment ni produeix indefensió, no hi cap cap recurs, sense perjudici d'utilitzar els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 3 de desembre 1996.- La directora general de Qualitat Ambienta:. Gloria Arnandis Boix
  
DECLARACIO D'IMPACTE AMBIENTAL
  
Vist l'expedient 045/96-AIA sobre el projecte de legalització de l'activitat d'ampliació de granja avícola a la partida Talla del terme municipal d'Albocàsser (Castelló) el promotor del qual és el Sr.Vicente Orti Segarra.
  
Vist que la documentació, formada per l'expedient municipal i el projecte d'activitat, ha sigut remesa mitjançant la Comissió Provincial de Qualificació d'Activitats de Castelló.
  
En l'expedient municipal s'han efectuat les actuacions següents:
  
- Informe tècnic municipal: "A la mateixa zona o a la rodalia no hi ha altres activitats anàlogues que puguen produir efectes additius.
  
L'emplaçament està d'acord amb el planejament municipal vigent.
  
- Informe de Sanitat: «Les mesures correctores que es descriuen a la memòria que s'adjunta al projecte es consideren suficients.»
  
- Informe del veterinari de l'àrea: En termes generals, el local i les instal·lacions reuneixen les condicions higièniques i sanitàries exigides per les disposicions vigents.
  
- S'ha procedit al tràmit d'informació pública mitjançant un anunci en el tauler d'edictes de l'Ajuntament amb data 18 d'octubre de 1996. Segons la diligència efectuada pel secretari de l'Ajuntament, durant el període d'informació pública no s'hi han presentat al·legacions.
  
- Disposa d'autorització prèvia concedida per la Conselleria d'Obres Públiques, Urbanisme i Transports, mitjançant resolució de 9 d'agost de 1995.
  
Vist que l'objecte del projecte és la legalització d'una ampliació avícola. La granja avícola disposa d'una llicència de 1979 per a una explotació de 14.000 pollastres en una nau de 117 m de longitud. Aquesta nau va ser ampliada posteriorment en una longitud de 140 m, a més de la construcció de dos coberts exteriors per a serradures.
  
L'ampliació realitzada implica 16.000 pollastres d'enceball més, la qual cosa significa, en conjunt, una explotació per a 30.000 pollastres d'engreix.
  
Vist que es va sol·licitar al promotor que presentara el corresponent estudi d'impacte ambiental que complesca els requisits exigits en la legislació vigent d'impacte ambiental, insistint en el tractament de residus, processos, infraesctrutura necessària i justificació de la posterior destinació.
  
Vist que els pollastres rebuts amb un dia d'edat són encebats durant un període de 60 dies. Després de cada cicle es deixa la nau durant 30 dies en buit sanitari. Es fan quatre cicles cada any en sistema d'integració.
  
Pel que fa als residus que es generen s'estima una producció de 286.364 kg/any de gallinassa. Els animals morts que resulten durant el procés d'engreix es porten al centre municipal de recollida de cadàvers, d'on són retirats diàriament per una empresa autoritzada.
  
Vist que una vegada presentat l'estudi d'impacte ambiental s'ha procedit al tràmit d'informació pública mitjançant un anunci publicat en el Diari Oficial de la Generalitat Valenciana núm. 2789, de data 11 de juliol de 1996. El període d'informació pública de 30 díes hàbils ha tingut lloc a l'Ajuntament d'Albocàsser i a la Subsecretaria de Medi Ambient. Segons certificats emesos per la Secretaria de l'Ajuntament i pel cap del Servei d'Assumptes Generals d'aquesta Subsecretaria no s'han presentat al·legacions.
  
Vist que en l'estudi d'impacte ambientaal s'indica que la granja se situa en un enclavament agrícola, rodejada de parcel·les dedicades al cultiu d'oliveres i ametllers.
  
Després de cada cicle d'engreix s'extrau la gallinassa produïda, l'empresa TransBelles SL de la Torre d'En Besora la recull i la dedica a l'adob orgànic en cultius hortofruiters de la província de València.
  
Una vegada retirada la gallinassa, s'efectua la neteja exhaustiva i la desinfecció a fons de la nau i les instal·lacions amb productes detergents biodegradables i eficaços davant dels bacteris, etc.
  
Vist que, segons continua l'estudi, la granja està rodejada d'ametllers amb una altura superior a dos metres per al qual cosa perquè l'explotació quede oculta, es rodejarà, seguint la línia de la tanca exterior amb xiprers de suficient alçada.
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions aplicables.
  
Atés que l'article 5 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i la fomulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental
  
Primer
  
Estimar acceptable a l'efecte ambiental el projecte de legalització de l'activitat d'ampliació de granja avícola a la partida la Talla del terme municipal d'Albocàsser (Castelló), el promotor del qual és el Sr. Vicente Ortí Segarra, tenint en compte el que disposa l'estudi d'impacte ambiental, el compliment de les mesures correctores que s'hi proposen i la condició següent:
  
Qualsevol variació que es produesca en l'eliminació de gallinassa i possibles animals morts, serà comunicada a aquesta Direcció General.
  
Segon
  
Notificar a les persones interessades que contra aquesta resolució, per ser un acte de tràmit que no posa fi al procediment ni produeix indefensió, no hi cap cap recurs, sense perjudici d'utilitzar els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 3 de desembre 1996.- La directora general de Qualitat Ambiental: Gloria Arnandis Boix
  
DECLARACIÓ D'IMPACTE AMBIENTAL
  
Vist l'expedient 046/96-AIA referent a la instal·lació d'un repetidor de retevisió a la partida Casa Traver del terme municipal de Fontanars dels Alforins, el promotor del qual és l'Ajuntament.
  
Vist que el 2 de febrer de 1996 la Direcció Territorial de Medi Ambient de València va remetre l'estudi d'impacte ambiental corresponent a un tallafocs que cal fer com a conseqüència dels treballs d'instal·lació d'una línia elèctrica per a subministrament d'un repetidor,
  
Vist que les obres incloses en el projecte són:
  
- Obertura d' un camí d'uns 3-3,5 m d'amplària des d'un camí existent i amb una longitud aproximada de 130 m. El camí s'ha fet sense sense desmunts ni terraplens i s'adapta totalment al pendent natural del terreny. S'hi ha aportat llast i s'ha compactat. El camí està tallat trànsit mitjançant una cadena, i reservat al manteniment del repetidor.
  
- Instal·lació d'una caseta i antena en una superfície aproximada d'uns 20 m2. Des de l'exterior de l'emplaçament es distingeix únicament la part superior de l'antena que sobreix per damunt de la masa boscosa.
  
- Instal·lació d'una línia trifàsica de 20 KV. La longitud de la línia és de 605 m, dels quals transcorren 320 m per terreny forestal, on s'ha obert un tallafocs d'uns 12 m d'ample i 300 m de longitud. Les tres fases es disposen en dos plans horitzontals amb la central elevada sobre les laterals (tret del pal núm. 5, que és d'aïlladors suspesos), tensionades per cadenes d'amarratge amb dos plats disposades a tots dos costats de la bigueta en forma de volta i amb ponts davall.
  
S'han respectat a l'àrea del tallafocs algun peu aïllat de coscoll (Quercus ilex subp. rotundifolia) i se n'amunteguen al centre les restes generades en l'eliminació de la vegetació.
  
No s'hi preveu l'aplicació de cap mesura correctora.
  
Vist que el 27 de febrer de 1996 es va comunicar al promotor que l'estudi d'impacte ambiental havia d'avaluar l'impacte derivat de la totalitat de les obres necessàries per a la instal·lació del repetidor: camí d'accés, línia elèctrica, caseta i antena; justificar la solució adoptada entre les opcions tècnicament possibles i apuntar el procediment que calia seguir per a la tramitació de la corresponent declaració d'impacte ambiental,
  
Vist que el 26 de juny de 1996 es va remetre un annex a l'estudi d'impacte ambiental, en què es reclamava a l'Ajuntament que es completara l'expedient mitjançant la remissió del projecte tècnic i el resultat de la informació pública,
  
Vist que l'1 d'octubre de 1996 l'Ajuntament va remetre el projecte tècnic de la línia elèctrica i una còpia de l'edicte enviat al BOP per a la seua publicació,
  
Vist que el 23 d'octubre es va rebre del Servei Territorial d'Indústria i Energia l'expedient corresponent a la línia elèctrica compost pel projecte tècnic, l'estudi d'impacte ambiental i el resultat de la informació pública. En el periode establit en l'anunci publicat en el BOP 212 de 5 de setembre de 1996, no s'hi van produir al·legacions,
  
Vist que, d'acord amb el certificat expedit el 14 de novembre de 1996 per la Secretaria de l'Ajuntament de Fontanars dels Alforins, l'estudi d'impacte ambiental va romandre exposat durant el termini d'un mes, mitjançant un edicte en el BOP núm. 245 i que, transcorregut el dit termini, no s'hi van formular al·legacions.
  
Atés que l'àrea forma part del territori d'espècies d'aus protegides de gran envergadura, s'estima convenient establir unes mesures correctores mínimes, prèvies a la seua connexió, en la instal·lació de la línia elèctrica encaminades a evitar la electrocució,
  
Atés que el projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, abans de la resolució administrativa que s'adopte per a la seua aprovació definitiva- segons es desprén de l'article 5é de la Llei d'Impacte Ambiental i els concordants del seu reglament,
  
Atés que en l'expedient s' han observat els tràmits previstos en el Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué del Decret 162/1990, del 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental per a les declaracions i estimacions d'impacte ambiental dels projectes a què s'aplique aquesta llei.
  
Atés que el Reglament Orgànic i Funcional de la Conselleria de Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Dirección General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental
  
Primer
  
Estimar acceptable, des del punt de vista ambiental, sense perjudici de les autoritzacions sectorials que siguen aplicables, les obres incloses en el projecte d'instal·lació d'un repetidor de retevisió (descrites en el vist núm. 3 d'aquesta declaració d'impacte ambiental) en la partida de Casa Traver del terme de Fontanars dels Alforins, sempre que s'adopten les següents mesures protectores o correctores:
  
1. Mesures antielectrocució d'aus, de manera que es complisquen les següents distàncies mínimes accessibles de seguretat.
  
- Entre conductor sense aïllar i zona de posada sobre la bigueta de 0,75 m.
  
- Aïllament dels ponts.
  
2. L'eliminació de les restes vegetals generades en l'obertura del tallafocs es realitzarà d'acord amb el que disposa la normativa vigent d'aquesta Conselleria per la qual es regulen les mesures generals per a la prevenció d'incendis forestals.
  
Segon
  
Notificar als interessats que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 3 de desembre de 1996.- La directora general de Qualitat Ambiental: Gloria Arnandis Boix
  
DECLARACIÓ D'IMPACTE AMBIENTAL
  
Vist l'expedient 054/96-AIA referent al projecte de legalització de transformació de terrenys com aprofitament temporal d'àrids i restauració de l'espai afectat denominat La Solana, en la partida del mateix nom, del terme municipal de Villena (Alacant), promogut per Hijos de Miguel Serra, SL.
  
Vist que la Direcció Territorial d'Indústria i Comerç d'Alacant va remetre la documentació corresponent al projecte de referència, el dia 14 de febrer de 1996.
  
Vist que la superfície d'extracció sol·licitada és, aproximadament, d'uns 8.000 m² i el procediment d'extracció es fa per arrancada sense més processos de transformació que un simple garbellat.
  
Vist que, transcorregut un període de sis mesos sense haver rebut el resultat de la informació pública per part de l'òrgan substantiu, aquest va ser reclamat, el dia 23 d'agost. Amb data 3 d'octubre de 1996, la Direcció Territorial d'Indústria d'Alacant va comunicar que el tràmit d'informació pública no està previst en el procediment substantiu, per la qual es va sol·licitar a la Comissió Provincial d'Activitats Qualificades d'Alacant, el resultat de la informació pública efectuat en el tràmit de concessió de llicència d'activitat.
  
Vist que, segons el certificat expedit l'1 d'abril de 1996 pel secretari de l'Ajuntament de Villena, el projecte es va fer públic mitjançant un anunci inserit en el tauler d'edictes i en el Butlletí Oficial de la Província d'Alacant, durant 20 dies hàbils, periode durant el qual no s'hi van produir al·legacions.
  
Atés que el projecte examinat constitueix un dels supòsits fàctics, en els quals resulta preceptiva la formulació d'una declaració d'impacte ambiental, abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que són aplicables.
  
Atés que l'article cinqué del Decret 162/1990, del 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental
  
Primer
  
Estimar acceptable, des del punt de vista ambiental, el projecte de legalització d'aprofitament temporal d'àrids i restauració de l'espai afectat denominat La Solana a la partida del mateix nom del terme municipal de Villena en una superfície de 8.000 m², promogut per Hijos de Miguel Serra, SL, sempre que s'apliquen les mesures de restauració projectades i les següents condicions:
  
1. La capa de terra vegetal serà retirada selectivament i emmagatzemada temporalment en montons en forma de gaveta d'una alçària no superior als 2 metres per a la seua extensió sobre la planta restaurada. Així mateix, els escassos estèrils que s'obtinguen seran reutilitzats en les labors de restauració.
  
2. Els talussos residuals de l'explotació seran revegetats amb peus de Pinus halepensis i, a més, amb espècies arbustives (Quercus coccifera i Rhamnus lycioides) fins assolir una densitat de 1.200 peus per ha.
  
Segon
  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que, en defensa del seu dret, estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 3 de desembre de 1996.- La directora general de Qualitat Ambiental: Gloria Arnandis Boix
  
DECLARACIÓ D'IMPACTE AMBIENTAL
  
Vist l'expedient 056/96-AIA sobre el projecte d'activitat de gestor de residus tòxics i perillosos, que durà a terme l'empresa FRIOGAS, SA, situada al polígon industrial SEPES, parcel·la núm. 10, al municipi de Sagunt (el Camp de Morvedre).
  
Vist que, el 19 de febrer de 1996, es rep del Servei de Residus i Contaminació d'aquesta Conselleria la documentació corresponent al projecte tècnic i l'estudi d'impacte ambiental, presentada per l'empresa de FRIOGAS, SA, per a la sol·licitud d'autorització com a gestor de residus tòxics i perillosos mitjançant la recollida, el transport, tractament i posterior comercialització de CFC.
  
Vist que l'activitat consisteix en la recuperació de CFC procedents de líquids refrigerants que estan contaminats amb aigua i olis. Per a l'execució del projecte es determina la següent zonificació i els usos en la instal·lació:
  
Zona de recepció per a les botelles de CFC contaminats. Aquests CFC contaminats poden venir d'actuals clients, parcs ecològics i de qualsevol empresa o institució que ho demane.
  
Zona de reciclatge que comporta les instal·lacions de:
  
- Tres grups d'electrobombes per al buidatge i emplenament d'envasos i trasbals de líquids refrigerants.
  
- Depòsit metàl·lic (de 900 l de capacitat) per a la gasificació del CFC que s'estiga tractant aleshores, com també aconseguir la deposició al fons de les restes d'oli contingudes en el CFC. L'oli s'emmagatzemarà per al posterior enviament a un gestor autoritzat en olis usats.
  
- Filtres d'alumina, utilitzats per a la retenció de l'aigua continguda en el CFC. I mitjançant l'aplicació de calor s'eliminarà l'aigua dels filtres.
  
- Depòsit metàl·lic (de 2.000 l de capacitat) on s'emmagatzemarà el CFC, que estarà ja disponible per a la seua comercialització o ús del client, encara que abans s'analitzarà el gas reciclat per a comprovar que compleix els graus de puresa establits.
  
- Cabina de pintura electrostàtica per a pintar de color verd (coloració homologada) les botelles deteriorades.
  
Zona d'emmagatzemament per a botelles de líquids de refrigeració.
  
Vist que, el 26 de febrer de 1996, es consulta el Servei de Residus i Contaminació d'aquesta Conselleria.
  
Vist que ha sigut exposat al públic l'estudi d'impacte ambiental, durant el termini de trenta dies, mitjançant un anunci d'aquesta Conselleria publicat en el DOGV núm. 2.752 de data 21 de maig de 1996 i una notificació exposada en el tauler d'anuncis de l'Ajuntament de Sagunt, sense que s'hi hagen presentat al·legacions, segons un certificat del cap de Servei d'Assumptes Generals de la Subsecretaria de Medi Ambient i un certificat de l'Ajuntament de Sagunt (rebut el 27 de setembre de 1996) que consten en l'expedient.
  
Vist que, en l'informe que emet el Servei de Residus i Contaminació, rebut el 31 de juliol de 1996, es comunica que:
  
"S'ha d'establir quins CFC es gestionaran, com també evitar traslladar la contaminació d'un mitjà a un altre en tot el procés.
  
S'han d'establir les mesures per a l'adequat tractament de los residus generats en la regeneració dels CFC's: olis i aigües residuals, filtres gastats i els CFC que no puguen ser regenerats."
  
Vist que, davant situacions com la de rebre líquid refrigerant per a reciclar, la tipologia del qual no estiga degudament identificada, es farà la corresponent anàlisi per a la seua caracterització.
  
Vist que, cas de rebre líquid refrigerant que siga mescla de dos o més tipus de CFC, aquest s'emmagatzemarà per a la posterior transferència a la societat INDAVER, ubicada a Bèlgica, que està autoritzada per a eliminar-los.
  
Atés que, segons la descripció del procés de reciclatge, aquest es durà a terme per partides, cosa que implicarà un tractament de recuperació independent per a cada tipus de CFC que reba l'empresa.
  
Atés que, en el procés de recuperació de CFC es consideren les següents mesures de seguretat que eviten les possibles fuites de CFC:
  
. Un control de estanquitat de totes les botelles amb líquids refrigerants que es reben en l'empresa.
  
. Instal·lació de dispositius de seguretat com ara vàlvules de tancament automàtic, bypass, manòmetres de control de pressió, controls de nivell dels depòsits.
  
. Revisions i controls constants de l'estanquitat dels diferents sistemes que intervenen en el procés (conduccions, vàlvules, depòsits, botelles, etc.).
  
Atés que, en l'estudi d'impacte ambiental, davant les possibles fuites de CFC i generació de residus tòxic i perillosos, proposen com a mesures correctores les corresponents revisions periòdiques dels elements que intervenen en el procés per a comprovar l'estanquitat i la gestió dels escassos residus tòxics i perillosos generats (olis), que es lliuraran a un gestor autoritzat.
  
Atés que el projecte examinat constitueix un dels supòsits fàctics, en els quals resulta preceptiva la formulació d'una declaració d'impacte ambiental, abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que li són aplicables.
  
Atés que l'article cinqué del Decret 162/1990, del 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, a l'únic efecte ambiental, el projecte d'activitat de gestor de residus tòxics i perillosos, que realitzarà l'empresa FRIOGAS, SA, situada al polígon industrial SEPES, parcel·la núm. 10, al municipi de Sagunt (el Camp de Morvedre), en els termes que estableix l'estudi d'impacte ambiental, el pla de vigilància ambiental i sempre que es complisquen les següents condicions:
  
1. L'oli obtingut dels refrigerants tractats, i en general qualsevol altra substància que puga ser catalogada com a residu tòxic i perillós, serà adequadament emmagatzemada i etiquetada, i entregada a un gestor autoritzat, segons allò disposat en el Reial Decret 833/1988, de 20 de juliol, de Residus Tòxics i Perillosos.
  
2. Qualsevol moviment de caràcter intracomunitari que es realitze amb substàncies refrigerants, sia com a expedició, destinació o trànsit, queda sotmés a notificació prèvia a aquesta Direcció General de Qualitat Ambiental, per tal d'aplicar-hi adequadament les prescripcions establides en el Reglament (CEE) 239/93.
  
3. Es compliran totes les mesures de seguretat i higiene vigents i aplicables a la manipulació de les substàncies refrigerants.
  
4. I qualsevol altra condició de caràcter ambiental que s'impose en el seu moment mitjançant l'autorització d'un gestor autoritzat de residus tòxics i perillosos.
  
Segon
  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 3 de desembre de 1996.- La directora general de Qualitat Ambiental: Gloria Arnandis Boix
  
DECLARACIÓ D'IMPACTE AMBIENTAL
  
Vist l'expedient 116/96-AIA referent als punts 1, 2, 4, 5, 11, 16 i 20 de la modificació puntual núm. 2 de les Normes Subsidiàries de Planejament de Castelló de Rugat, promoguda pel mateix Ajuntament.
  
Vist que l'estudi d'impacte ambiental va ser remés pel promotor el 9 d'abril de 1996, en el qual sol·licitava la declaració d'impacte ambiental.
  
Vist que el 18 d'abril de 1996 es va comunicar a l'Ajuntament que l'expedient, d'acord amb allò establit en la legislació d'impacte ambiental, havia de ser completat amb la remissió del document tècnic, certificat de la informació pública i aprovació provisional per part del ple de l'Ajuntament de tots els documents.
  
Vist que el 21 d'octubre es va aportar la documentació requerida. Segons el certificat emés pel secretari de l'Ajuntament, la informació pública es va efectuar mitjançant un anunci de l'edicte en el Diari Oficial de la Generalitat Valenciana núm. 2767, d'11 de juny de 1996, i en el diari Levante de 8 d'abril de 1996. Durant el periode establit es va produir una al·legació per part del sr. Joan J. Boronat i Lorente, que suggereix:
  
1. L'elaboració d'una llista d'edificacions protegides, definició del grau de protecció i d'un catàleg específic i acurat que reculla tots els elements d'obra pública del terme i una avaluació més completa de tot el patrimoni arquitectònic de la població.
  
2. Flexibilització de l'ordenança de tractament de façanes.
  
Vist que el ple de l'Ajuntament va aprovar provisionalment, en la sessió del 2 d'octubre, la modificació puntual núm. 2 i va introduir-hi les rectificacions següents:
  
a) Estimació dels suggeriments apuntats pel sr. Joan J. Boronat i Lorente , recollits en el punt 1 de l'al·legació.
  
b) Incorporació al document de l'inventari de jaciments arqueològics com a resposta al suggeriment efectuat en el informe de la Conselleria de Cultura, Educació i Ciència, obtingut en la fase de consultes previstes en l'article 38 de la Llei 6/1994, Reguladora de l'Activitat Urbanística.
  
Vist que els punts inclosos en la modificació puntual núm. 2, subjectes al procediment d'avaluació d'impacte ambiental, consisteixen en:
  
Modificació 1. Desqualificació del sòl urbanitzable industria lleugera, zona B, Buitrera. i la seua qualificació com a sòl no urbanitzable comú.
  
Modificació 2. Ampliació de zona urbana industrial, propietat de Cerámicas Gil, SL en una superfície de 500 m², on se situa un forn ceràmic.
  
Modificació 4. Ampliació del parc urbà l'Ermita en dos porcions confrontants amb el sòl urbà residencial
  
Modificació 5. Qualificació com a zona de reserva escolar d'una superfície de 32.000 m² en sòl no urbanitzable, confrontant amb les escoles públiques, a fi de possibilitar-ne el futur creixement.
  
Modificació 11. Qualificació de zona de reserva escolar, d'una superfície de 27.300 m² en sòl no urbanitzable, situat al voltant del poliesportiu municipal per a la futura ubicació del centre d'ensenyament secundari.
  
Modificació 16. Qualificació com a zona verda-jardí de l'antiga pedrera situada a l'entrada del poble i lligada al parc urbà de l'Ermita
  
Modificació 20. Ampliació de zona urbana residencial a l'àmbit de l'Horta Gran que representa un augment màxim de població de 189 habitants.
  
Atés que les modificacions projectades són d'escassa entitat, afecten terrenys cultivats que no presenten característiques ambientals notables i s'han previst les mesures protectores o correctores per a minimitzar els pactes derivats de l'execució d'aquests.
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que són aplicables.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/89, d'Impacte Ambiental, atribueix la competència a l'òrgan ambiental per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable des del punt de vista ambiental, sense perjudici de les autoritzacions sectorials que siguen aplicables, els punts 1, 2, 4, 5, 11, 16 i 20 inclosos en la modificació puntual núm.2 de les Normes Subsidiàries de Planejament de Castelló de Rugat.
  
Segon
  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 3 de desembre de 1996.- La directora general de qualitat ambiental: Gloria Arnandis Boix
  
DECLARACIÓ D'IMPACTE AMBIENTAL
  
Vist l'expedient 147/91-AIA sobre el projecte de granja porcina d'engreix a la partida Saloms del terme municipal de Rossell (Castelló), el promotor del qual és el Sr. Vicente Muñoz Cardona.
  
Vist que la documentació formada per l'expedient municipal i el projecte d'activitat va ser remesa mitjançant la Comissió Provincial de Qualificació d'Activitats de Castelló.
  
En l'expedient municipal s'han portat a terme les actuacions següents:
  
- Informe tècnic municipal: la nau de granja porcina a la partida Saloms, polígon 11, està qualificada segons les normes subsidiàries de Rossell com a sòl no urbanitzable comú, per al sòl del qual es permeten les edificacions destinades i vinculades a terrenys agrícoles com ara granges.
  
- Informe del cap local de Sanitat: que en relació amb la sol·licitud de llicència per a la instal·lació d'una granja de porcs, es reuneixen les condicions higièniques i sanitàries, sempre que s'adapten a la memòria, els plànols i el projecte presentat, així mateix, s'aconsella la construcció d'un forn crematori.
  
- S'ha procedit al tràmit d'informació pública del projecte d'activitat mitjançant un anunci publicat en el Butlletí Oficial de la Província núm. 15, de 12 de maig de 1990. Durant el termini d'informació pública no s'hi han presentat al·legacions, segons un certificat emés per la Secretaria de l'Ajuntament de Rossell.
  
Vist que l'objecte del projecte consisteix en l'engreix de porcs, i la capacitat de la granja és de 1.000 animals per cicle, els cicles previstos són tres, la qual cosa implica una producció anual de 3.000 porcs de 90 kg, sense tenir en compte les possibles baixes.
  
Vist que es va sol·licitar al promotor que presentara el corresponent estudi d'impacte ambiental en el qual, d'acord amb el que disposa el Decret 162/1990, Reglament aprovat per a l'execució de la Llei 2/1989, d'Impacte Ambiental, es van preveure els punts següents:
  
1. Descripció del projecte; cicle de producció, neteja de locals i la resta d'operacions que es facen en el procés de producció. Indicació de les característiques i els volums dels productes utilitzats en la desinfecció i desinsectació.
  
Volum de la fossa de purins; periodicitat de buidatge, tractament a què se sotmeten i utilització posterior d'aquests.
  
Alternatives en el procés d'explotació de la granja des del punt de vista d'aprofitament de residus generats.
  
2. Descripció de l'entorn on es troba l'activitat:
  
- Sòls: característiques i usos
  
- Vegetació: descripció i inventari
  
- Hidrologia: barrancs i cursos d'aigua que puguen veure's afectats
  
- Medi socioeconòmic: granges, escorxadors i la resta d'instal·lacions agropequàries pròximes.
  
3. Impacte que es preveja que pot derivar-se de l'actuació sobre cadascun dels elements del medi.
  
4. Valoració i avaluació dels impactes produïts.
  
5. Mesures protectores i correctores tendents a reduir, eliminar o compensar els efectes ambientals negatius ocasionats.
  
6. Elements de mimetització natural (barreres vegetals, talussos, etc.) de forma que quede integrada en el medi que l'envolta.
  
Vist que l'estudi d'impacte ambiental va ser presentat amb data de gener de 1993, en aquest estudi s'indica que la producció de residus en la fase de funcionament, que s'estima en el 18% del pes viu, és de 325 metres cúbics per cicle, amb un total de 975 metres cúbics/any. El fem es manejarà en forma líquida i s'eliminarà distribuint-se sobre el sòl agrícola segons es produïsca.
  
L'estudi presentat no preveia tots els punts exigits en anteriors escrits per la qual cosa se'n va sol·licitar una ampliació, sobretot en l'apartat de tractament.
  
Després d'efectuar aquest requeriment una segona vegada, es va presentar l'estudi d'impacte ambiental ampliat.
  
Vist que en l'ampliació de l'estudi presentat s'indica que s'ha adoptat un biotractament del fem per un procediment microbiològic. El producte que s'ha d'utilitzar és un consorci de bacteris especialitzats i adaptats que efectuen una fermentació aeròbia. El procés de tractament tindria diverses fases:
  
Fase 1. Tractament en els canals de dejecció on es reduirà la volatilització de l'amoníac entre el 20 i el 30% i s'evitaran pèrdues de valor agronòmic del fem, pudors, etc. i es milloraran les condicions sanitàries dels animals.
  
Aquesta primera fase pot iniciar-se 48 hores després d'una desinfecció amb productes químics de tota la nau i en el moment d'introduir els animals a la granja i així s'evità de fer un tractament de xoc molt més costós. El tractament de manteniment serà setmanal.
  
Fase 2. Separació de sòlids-líquids. El purí, una vegada tractat, passarà a un tamís protegit per dos enreixats situats a la fossa de purins, i servirà al mateix temps d'eixida d'aires de la fossa. No haurà de ser fix per a poder extraure'l i procedir cada determinat temps a netejar-lo. El cost de funcionament és nul encara que la separació del sòlid resultant es presenta carregat de líquid pel qual s'ha de retirar i portar-lo a una era que estarà situada a uns metres de la fossa on es depositarà.
  
L'era d'assecat serà de 4 m2 formada per una solera de formigó d'una inclinació de 20 graus envoltada d'una vora de taulell de 20 cm. En el punt més baix es recolliran en una canaleta els líquids que traspuen que tornaran a la fosa de purins.
  
Fase 3. Tractament de la fosa de purins. La fosa té una capacitat de 104 metres cúbics, i es preveu un nombre de vuit buidatges totals a l'any.
  
Vist que, que segons els càlculs realitzats, es tindrà un producció anual de 8.026 kg de nitrogen total, 6.879 kg de fósfor en P2O5.
  
El promotor disposa d'una superfície de 35,1385 ha dedicades al cultiu d'ametllers (10 ha), oliveres (23,33,385 ha) i horta (1,8). Pel que fa als sòls, són variats per la dispersió de les parcel·les que conformen les explotacions a les quals proveeix d'adob orgànic, però en general responen a sòls constituïts per depòsits al·luvials i cons de dejecció formats per conglomerats, costres calcàries, graves, arenes, llims i argiles, que formen un conjunt de naturalesa permeable.
  
Vist que s'ha procedit al tràmit d'informació pública de l'estudi d'impacte ambiental mitjançant un anunci publicat en el Diari Oficial de la Generalitat Valenciana de data 4 de maig de 1995, número 2500. Durant aquest període no s'hi han presentat al·legacions, segons un certificat emés pel secretari interventor de l'Ajuntament de Rossell i pel cap de Sistemes d'Organització i Gestió Personal de la Subsecretaria de Medi Ambient.
  
Atés que, per a poder avaluar l'eficàcia del tractament de residus ramaders proposat, s'analitzarà el producte resultant en finalitzar el tractament, almenys una vegada a l'any durant el primer any de funcionament del sistema. Segons el resultat obtingut, se'n podrà modificar el tractament, sol·licitar-ne noves anàlisis o bé quedarà demostrada la seua eficàcia.
  
Atés que els residus procedents de la fase de separació sòlids-líquids s'hauran de sotmetre a un procés de compostatge abans de la seua utilització com a adob orgànic. En aquest procés, s'ha de controlar la temperatura, humitat, evitar l'aparició de pudors i agents vectors. Aquesta separació de sòlids-líquids ha de ser més efectiva (30-50 %) per a millorar el rendiment del sistema proposat, com també facilitar el posterior compostatge i un residu líquid amb menys material fermentable.
  
La fracció líquida resultant se sotmetrà a un aireig forçat que garantisca l'obtenció d'un producte útil i beneficiós en fertirrigació agrícola.
  
Atés que les dosis de nitrogen per hectàrea previstes en el Reial Decret 261/1996, de 16 de febrer, sobre protecció de les aigües contra la contaminació produïda pels nitrats, procedents de fonts agràries, és de 170 kg/any. No obstant això, durant els primers programes d'actuació quadriennal es podrà permetre una quantitat de fem que continga fins a 210 kg/any. Aquestes quantitats es podran calcular basant-se en el nombre d'animals de l'explotació agrària.
  
En la superfície dedicada a horta s'aplicarà el residu ramader quan el cultiu no estiga al sòl. S'aportarà el purí almenys amb dotze mesos d'antelació a la sembra de verdures, tubercles, etc.
  
Atés que tant la fossa de purins com la solera de l'era de compostatge es faran amb material impermeable de sobrada garantia i que se'n revisarà periòdicament l'estat.
  
Atés que l'explotació ha de comptar amb totes les mesures higienicosanitàries previstes en la legislació vigent en la matèria (tancat perimetral, gual sanitari, etc.). Junt al tancat perimetral es crearà una pantalla arbòria per a facilitar la integració de les instal·lacions.
  
Atés que el projecte examinat constitueix un dels supòsits fàctics, en els quals resulta preceptiva la formulació d'una declaració d'impacte ambiental, abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que són aplicables.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, a l'únic efecte ambiental, el projecte de granja porcina d'engreix en la partida de Saloms del terme municipal de Rossell (Castelló), el promotor del qual és el Sr. Vicente Muñoz Cardona, atenent l'estudi d'impacte ambiental i les seues ampliacions, com també el compliment de les següents condicions:
  
A) Mesures correctores:
  
1. Millorar el sistema de separació de sòlids i líquids perquè es garantisca almenys la separació d'un 30-50% de sòlids. Els sòlids se sotmetran a un procés de compostatge controlat que garantisca una correcta fermentació amb absència de pudors i agents vectors. Els líquids resultants se sotmetran a un aireig forçat.
  
2. Les dosis d'adobat no superaran els 210 kg de nitrogen per hectàrea i any.
  
En el cultiu d'horta, la sembra de la collita es farà almenys dotze mesos després de l'última aplicació d'aquest residu ramader al sòl.
  
3. L'explotació comptarà amb totes les mesures higienicosanitàries previstes en la legislació vigent en la matèria (tancat perimetral, gual sanitari, etc.). Es crearà una pantalla arbòria que facilite la integració de les instal·lacions en el medi.
  
4. Tant la fossa de cadàvers com la de purins i solera de l'era de compostatge es construiran amb materials de sobrada garantia d'impermeabilitat.
  
b) Programa de vigilància ambiental
  
1. Una vegada es pose en marxa el tractament, es duran a terme les anàlisis corresponents que en permeten conéixer l'eficàcia. Aquestes anàlisis es presentaran una vegada a l'any i, segons el resultat, s'hi podran aplicar, en cas de necessitat, les correccions oportunes al tractament.
  
2. Qualsevol variació que es produïsca, tant en el tractament com en la posterior destinació dels residus, es comunicarà a aquesta Direcció General.
  
Segon
  
Notificar als interessats que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que, en defensa del seu dret, estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 19 de desembre de 1996.- La directora general de Qualitat Ambiental: Gloria Arnandis Boix
  
DECLARACIÓ D'IMPACTE AMBIENTAL
  
Vist l'expedient 147/96-AIA referent a les modificacions puntuals núm. 1, 10, 11 i 12 de les Normes Subsidiàries de Planejament Municipal de Pinoso, promogudes pel seu Ajuntament.
  
Vist que el 10 de maig de 1996 van ser remesos a la Direcció General de Qualitat Ambiental els estudis d'impacte ambiental, certificats del ple municipal d'aprovacions inicial i provisional d'aquests i els certificats del resultat de la informació pública.
  
Vist que, d'acord amb el certificat expedit pel secretari de l'Ajuntament, la informació pública dels estudis d'impacte ambiental es va dur a terme mitjançant un anunci publicat en el Diari Oficial de la Generalitat Valenciana núm. 2678, de 31 de gener de 1996, i durant el període legalment establit no s'hi van produir al·legacions.
  
Vist que les modificacions proposades consisteixen bàsicament en:
  
\* Modificació núm. 1. Requalificació i ampliació de la unitat d'actuació 1 de la zona 4-1 (que actualment comprén una superfície de 7.824 m²) per a assolir els 11.000 m² que cal per a destinar a equipament escolar. Com a conseqüència de l'ampliació, es modifica el vial perimetral existent i es dóna lloc a un augment del nucli urbà, que serà dedicat a aparcament.
  
\* Modificació núm. 10. Ampliació de sòl urbà en zona del camí del Prado enfront del carrer de Les Dàlies. Comprén una superfície de 23.700 m², consolidat en un 75% per la ubicació d'una instal·lació industrial.
  
\* Modificació núm. 11. Proposa la qualificació del sòl no urbanitzable del terme municipal i una nova normativa d'aplicació en aquest.
  
\* Modificació núm. 12. Ampliació del sòl urbà en la zona del col·legi de Santa Caterina, en una superfície aproximada de 13.000 m², destinat a edificació d'habitatges socials i a ús esportiu.
  
Vist que, en relació amb la qualificació del sòl no urbanitzable (modificació núm. 11) projectada, s'ha sol·licitat a l'Ajuntament una ampliació de l'estudi d'impacte ambiental i la revisió d'algun dels aspectes proposats.
  
Vist que les modificacions 1, 10 i 12 afecten terrenys amb escassos valors ecològics, el desenvolupament dels quals no produirà efectes negatius en l'entorn si s'adopten les mesures correctores proposades en els respectius estudis d'impacte ambiental.
  
Atés que, malgrat haver sigut tramitades simultàniament per l'Ajuntament els documents relatius a les modificacions núm. 1, 10 i 12 , hi ha prou per a formular la corresponent declaració d'impacte ambiental.
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que són aplicables.
  
Atés que l'article cinqué del Decret 162/1990, del 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, des del punt de vista ambiental, sense perjudici de les autoritzacions sectorials que siguen aplicables, les modificacions 1, 10 i 12 de les Normes Subsidiàries de Planejament Municipal de Pinoso.
  
Segon
  
Deixar en suspens la formulació de la declaració d'impacte ambiental de la modificació núm. 11 de les Normes Subsidiàries de Planejament Municipal de Pinoso, fins que s'execute l'ampliació sol·licitada.
  
Tercer
  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Quart
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 3 de desembre de 1996.- La directora general de Qualitat Ambiental: Gloria Arnandis Boix
  
DECLARACIO D'IMPACTE AMBIENTAL
  
Vist l'expedient 157/96-AIA, referent a l'obertura d'una nova pedrera dins de la concessió minera Francés, núm. 2.604, al terme municipal de Domeño (els Serrans), el promotor del qual és l'empresa Levantina de Sílices y Arcillas, SL.
  
Vist que l'estudi d'impacte ambiental va ser presentat directament pel promotor en data 16 de maig de 1996, a través de la Direcció Territorial de Medi Ambient de València, en sol·licitud d'autorització per a ocupació temporal, per 28 anys, de forest d'utilitat pública, després de l'obtenció de declaració d'impacte ambiental favorable.
  
Vist que l'estudi d'impacte ambiental ha sigut sotmés al tràmit d'informació pública per aquesta Direcció General, mitjançant un anunci publicat en el DOGV núm. 2.789, de data 11 de juliol de 1996, sense que s'hi presentaren al·legacions, segons consta en els corresponents certificats del cap del Servei d'Assumptes Generals d'aquesta Conselleria i del secretari de l'Ajuntament de Domeño, rebudes en dates 27 d'agost i 18 d'octubre de 1996.
  
Vist que, com a conseqüència de les consultes realitzades a la Direcció General de Desenvolupament Forestal, a la Direcció Territorial d'Indústria i Energia, a la Subdirecció Territorial de Medi Ambient, a l'Ajuntament de Domeño i a la Direcció General de Patrimoni Artístic, es va rebre, en les dates que s'indiquen, les següents respostes:
  
· Informe de la Subdirecció Territorial de Medi Ambient (20 de setembre de 1996), en el qual afirma que l'actuació no afecta cap camí ramader catalogat, per la qual cosa no hi ha inconvenient per a la seua realització en aquest sentit.
  
· Informe arqueològic, remés per la Direcció General de Patrimoni Artístic (7 d'octubre de 1996), del qual no es desprén l'existència de jaciments coneguts en la zona.
  
Atés que l'explotació minera projectada preveu la seua ubicació juntament a la del mateix nom i promotor que ja va ser objecte de declaració d'impacte ambiental en data 28 de juny de 1995 (Ex. 191/94-AIA), la qual va obtenir la pertinent llicència d'activitat de l'Ajuntament de Domeño mitjançant un decret de l'alcaldia de data 19 de setembre del mateix any.
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d'Impacte Ambiental i els concordants del seu reglament.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a les declaracions i estimacions d'impacte ambiental dels projectes als quals s'aplique aquesta llei.
  
Atés que l'article cinqué de la Llei 2/1989 atribueix la competència a l'òrgan ambiental per a la declaració d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, a l'únic efecte ambiental, i sense perjudici de la prèvia obtenció de les autoritzacions sectorials que li siguen aplicables, i en especial de la pertinent llicència d'activitat municipal o la seua ampliació, l'obertura de la nova explotació anomenada Francés (annexa a la ja existent amb igual nom i dins de la mateixa concessió minera), al terme municipal de Domeño, sempre que es desenvolupe segons el contingut de l'estudi d'impacte ambiental, pla de restauració tramitat i el compliment de les condicions següents:
  
- L'explotació tindrà caràcter descendent i s'haurà de desenvolupar per fases, de manera que es puguen simultanejar les labors de restauració amb les d'extracció. A tal fi, s'haurà d'intensificar l'extracció en els bancs superiors per a aconseguir el seu exhauriment en el termini més breu possible, i poder restaurar-los immediatament mentre continua l'extracció en cotes immediatament inferiors a aquests. Les labors de restauració s'hauran de desenvolupar amb caràcter preferent, per a la qual cosa, el promotor haurà de justificar els successius plans de labors anuals prenent en compte el dit objectiu i el compliment d'aquesta condició ambiental.
  
- La montera de terra vegetal -que s'ha de retirar a l'inici de cada fase d'extracció- haurà de ser emmagatzemada amb caràcter transitori i s'haurà d'adoptar les mesures necessàries per a la seua adequada conservació, fins a la posterior reutilització en les successives fases de restauració.
  
- A fi de minimitzar el risc de processos erosius en el buit final de l'explotació, el promotor haurà de potenciar de manera especial el desenvolupament i manteniment de la coberta herbàcia prevista en talussos i bermes de restauració, sobretot en els sectors de majors cotes dins de l'explotació. Per tant. s'hauran d'aplicar tots els regs, les cures i les reposicions que calga per a aconseguir una coberta continua i densa. Amb aquest fi s'hi podrà instal·lar, si escau, un sistema temporal de reg localitzat. Tot això sense perjudici del compliment de les altres mesures de restauració previstes en la documentació tramitada.
  
- Es recorda al promotor la prohibició de realitzar qualsevol tipus d'abocament no autoritzat en la zona, especialment d'olis o altres residus generats pel manteniment de la maquinària, que hauran de ser gestionats per un taller o gestor acreditats, d'acord amb la
  
Llei 20/1986, Bàsica de Residus Tòxics i Perillosos.
  
- Si en el procés d'explotació de la pedrera, es troben restes paleontològiques, arqueològiques o etnogràfiques, el titular quedarà obligat a fer-ho saber a la Conselleria de Cultura, de manera immediata i a adoptar les mesures pertinents per a la seua protecció i conservació.
  
- El promotor queda obligat a presentar davant el Servei Territorial d'Indústria i Energia, abans del 31 de gener de cada any, un informe anual en què es recullen el balanç i l'estat actual de l'explotació, respecte als volums extrets i aprofitats i a l'aplicació de les mesures protectores i correctores recollides en aquesta declaració d'impacte ambiental, com també qualsevol possible incidència en el desenvolupament d'aquestes. El Servei Territorial d'Indústria i Energia remetrà a aquesta Conselleria una còpia de l'esmentat informe.
  
Segon
  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 12 de desembre de 1996.- La directora general de Qualitat Ambiental: Gloria Arnandis Boix
  
DECLARACIÓ D'IMPACTE AMBIENTAL
  
Vist l'expedient 166/96-AIA sobre el projecte bàsic Millora de la Seguretat Vial en la C-232 PQ 11,5 al PQ 17,5 Castelló-Sant Joan de Moró, promogut per la Conselleria d'Obres Públiques, Urbanisme i Transports.
  
Vist que, en data 24 de maig de 1996, la Conselleria d'Obres Públiques, Urbanisme i Transports va remetre el certificat d'exposició pública relatiu al projecte bàsic Millora de la Seguretat Vial en la carretera C-232, PQ 11,5 al PQ 17,5 Castelló-Sant Joan de Moró, i que prèviament havia remés els documents tècnics del projecte i l'estudi d'impacte ambiental corresponent.
  
Vist que amb data 20 de juny de 1996 i dins dels tràmits previstos en la legislació d'impacte ambiental, es va consultar els ajuntaments de Castelló, Borriol i Sant Joan de Moró, a la Subdirecció Territorial de Medi Ambient de Castelló i la Direcció General d'Interior de la Conselleria de Presidència. No es va consultar la Direcció General de Patrimoni Artístic de la Conselleria de Cultura, Educació i Ciència, ja que aquesta va informar respecte al projecte durant el període d'exposició pública d'aquest i va remetre els seus informes, d'ofici, en dates 7 de febrer i 6 de maig de 1996, a aquesta Direcció General.
  
Vist que el que ha informat per la Direcció General de Patrimoni Artístic pot resumir-se en el següent:
  
- Respecte als tres béns etnològics que es veuran afectats per les obres, la localització dels quals es recull en l'informe arqueològic que figura com a apèndix II de l'estudi d'impacte ambiental, es proposa:
  
\* per a la casa i la caseta de pastor, que s'efectue abans de la seua destrucció, un estudi planimètric i que se'n faça la documentació i es remeta a la Direcció General de Patrimoni Artístic.
  
\* per al pou, que s'integre en la rotonda corresponent a la intersecció III.
  
- Respecte al patrimoni immoble, s'informa que en la zona afectada per les obres no hi ha cap bé immoble declarat d'interés cultural.
  
- Atés que, malgrat que no apareixen restes arqueològiques visibles en superfície, el tram comprés entre els PQ 0,000 a 2,800 és susceptible de contenir jaciments arqueològics en el subsòl davant la possibilitat de trobar en aquesta zona part del traçat de la Via Augusta (eix romà de comunicacions), es proposa que es faça l'adequat seguiment arqueològic durant la realització de les obres en aquest tram.
  
Vist que, en dates 22 de juliol i 28 d'agost de 1996, es van rebre informes de la Subdirecció Territorial de Medi Ambient de Castelló, en els quals es posa de manifest el que es resumeix tot seguit:
  
\* Les afeccions sobre la vegetació són poc significatives, en discórrer per zones urbanitzades i terrenys de cultiu, encara que hi ha enclavaments de vegetació natural entre el PQ. 0,100 i 1,200 i entre el PQ 2,800 i 5,500 de l'eix 2, en els quals es recomana la conservació i recuperació dels exemplars arboris adults.
  
\* Es produeixen afeccions o molèsties als residents de les urbanitzacions per sorolls i emissions atmosfèriques, afeccions que ja es produeixen, en part, en l'actualitat. S'ha de preservar també la permeabilitat del territori.
  
\* Per a la integració paisatgística de l'obra, s'ha de fer un adequat tractament vegetal dels talussos, com també un enjardinament en aquells trams que travessen zones urbanitzades.
  
\* S'ha de preveure l'origen (préstecs i pedreres) i la destinació final (abocadors) per als materials d'obra i assegurar-se la legalitat i la correcta restauració ambiental.
  
\* Es produeixen afeccions a tres camins ramaders:
  
- Carrerada Reial d'Aragó (amplària legal de 37 m) En la rotonda de l'inici del projecte.
  
- Carrerada Reial de Saragossa (ample legal de 75 m) En el PQ. 4,200.
  
- Carrerada del Camí de la Pedrera (ample legal de 20 m) En el PQ. 1,070.
  
Es recomana la construcció de passos a distint nivell en els encreuaments amb aquests camins ramaders.
  
Vist que, en data 2 d'agost de 1996, la Subdirecció Territorial de Medi Ambient de Castelló va remetre l'informe rebut de l'Ajuntament de Borriol, en el qual s'informa sobre la necessitat de realitzar la pavimentació de la calçada mitjançant asfalt absorbent, col·locar pantalles contra el so i repoblar la massa forestal talada perquè absorbisca el so.
  
Vist que, en data 23 de setembre de 1996, es va facilitar informació a l'empresa consultora encarregada de la redacció del projecte de construcció, respecte dels camins ramaders afectats pel traçat de la carretera, a fi que en aquest projecte de construcció es prenguen en compte les necessàries reposicions de pas.
  
Vist que, en data 31 d'octubre de 1996, es va fer una visita de camp a la zona afectada pel projecte.
  
Vist que, en data 18 de novembre de 1996, es va rebre un informe de la Direcció General d'Interior en el qual s'indica la inexistència de riscos significatius que puguen afectar el projecte.
  
Vist que l'estudi d'impacte ambiental del projecte bàsic Millora de la Seguretat Vial en la C-232, PQ 11,5 al PQ 17,5, Castelló-Sant Joan de Moró, ha sigut sotmés a informació pública mitjançant un anunci de la Conselleria d'Obres Públiques, Urbanisme i Transports, publicat en el BOE de 30 de novembre de 1995 i en el DOGV de 1 de desembre de 1995 i s'han rebut les al·legacions de caràcter ambiental que es resumeixen a continuació:
  
Al·legacions presentades per:
  
- Ajuntament de Borriol
  
- Associació de veïns Los Angeles
  
- Comunitat de propietaris Urb. La Dehesa
  
- Associació de veïns l'Abeller
  
- Associació de veïns Masia Gaetà
  
- Comunitat de propietaris El Tomillar
  
- Associació de veïns d'urbanitzacions de la carretera de l'Alcora (AVUCA)
  
Els continguts de les quals responen al següent:
  
- Se sol·liciten millores per a l'accés de vianant i el transport públic.
  
- Es requereix l'establiment de mesures correctores de l'impacte sonor.
  
- S'exigeixen adequades mesures correctores per a la restitució de part de la vegetació boscosa sobre la qual s'actua i s'hi estableixen les necessàries partides pressupostàries.
  
Tot això, segons el certificat de l'Oficina del Pla de Carreteres remesa en data 24 de maig de 1996 (amb correcció d'errades de data 30 de juliol de 1996).
  
Atés que, com a conseqüència del tràmit d'informació pública, el promotor opta per la solució denominada 1B i recull les observacions de millora general per a l'accés de vianants, d'ubicació de parades d'autobús i amortiment de l'impacte sonor mitjançant l'adopció d'asfalts absorbents i la revegetació dels marges de la nova via.
  
Atés que, malgrat que s'indica la necessitat de restaurar aquelles àrees que s'han d'utilitzar com a préstecs i com a abocadors, no se n'indica la ubicació prevista, per la qual cosa no poden avaluar-se els veritables impactes ambientals que aquests produïsquen.
  
Atés que, malgrat haver desenvolupat un ampli programa de vigilància ambiental, no es recull cap partida pressupostària per a l'elaboració de l'informe periòdic que s'ha de fer tal com es recull en l'apartat 6.3.6. de l'estudi d'impacte ambiental.
  
Atés que el projecte examinat constitueix un dels supòsits fàctics, en els quals resulta preceptiva la formulació d'una declaració d'impacte ambiental abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que li són aplicables.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, a l'únic efecte ambiental, el projecte bàsic Millora de la Seguretat Vial en la C-232, PQ 11,5 al PQ 17,5, Castelló-Sant Joan de Moró, promogut per la Conselleria d'Obres Públiques, Urbanisme i Transports, sempre que es duguen a terme les mesures correctores contingudes en l'estudi d'impacte ambiental i es complisquen les següents condicions:
  
1. S'inclouran en el projecte de construcció les partides pressupostàries necessàries per a dur a terme les mesures correctores d'impacte ambiental previstes tant en l'estudi d'impacte ambiental com en aquesta declaració d'impacte ambiental. Així mateix, es pressupostarà tot el necessari per al compliment del programa de vigilància ambiental.
  
2. Se inclouran en el projecte de construcció els plànols necessaris per a situar correctament en planta i definir en alçada, el pas previst per a la reposició dels encreuaments amb els camins ramaders afectats, d'acord amb la Llei 3/1995, de 23 de març, de Camins Ramaders.
  
S'indicaran clarament les característiques dels dits passos i haurà d'obtenir el vistiplau de la Subdirecció Territorial de Medi Ambient de Castelló.
  
3. Abans d'iniciar-se les obres, el seu adjudicatari presentarà a la direcció facultativa per a la seua remissió a aquesta Direcció General, el pla d'obres en el qual haurà de detallar suficientment:
  
\* La localització d'instal·lacions auxiliars necessàries per a l'execució de l'obra (se situaran en terrenys desproveïts de vegetació natural i s'evitarà així mateix l'elecció d'emplaçaments junt al llit de rius i barrancs, a fi d'evitar abocaments accidentals de substàncies contaminants).
  
\* Llocs d'extracció de materials, com també ubicació de runams i abocadors.
  
Els materials de rebliment que calguen per a l'execució del projecte s'obtindran de préstecs i pedreres existents i legalment autoritzades.
  
En cap cas no es permetrà l'obtenció de materials en altres àrees, independentment del volum necessari, si aquestes no tenen la consideració de pedreres legals en explotació.
  
Si per qualsevol causa és inevitable l'obertura de noves pedreres o l'explotació d'altres actualment abandonades, aquestes hauran de disposar dels preceptius permisos legals per a la seua explotació i restauració, incloent-hi la declaració d'impacte ambiental favorable emesa per aquesta Conselleria.
  
De la mateixa manera, si cal utilitzar un abocador per a les terres sobrants, els materials no reutilitzables en les obres i els residus que s'hi produïsquen, l'elecció i utilització d'aquest, si no es tracta d'un abocador de residus inerts degudament identificat i legalitzat, s'haurà de sotmetre al procediment d'estimació d'impacte ambiental.
  
En cap cas no es permetrà cap extracció o abocament indiscriminat.
  
4. Durant la fase de construcció, s'hauran de prohibir els treballs nocturns que puguen produir impactes sonors o vibracions molestes a la població.
  
5. Es farà un seguiment arqueològic de les obres durant el moviment de terres entre el PQ. 0,000 i el PQ 2,800. Així mateix, es farà la documentació i l'elaboració d'un estudi planimètric de la casa i la caseta de pastor, béns etnològics que es veuran afectats per les obres. La dita documentació s'haurà de remetre a la Direcció General de Patrimoni Artístic. En el cas del pou al qual fa referència l'informe arqueològic, aquest s'integrarà en l'enjardinament de la rotonda de la intersecció III.
  
Si durant la construcció de les obres es troben restes arqueològiques, es paralitzaran aquelles i es farà saber immediatament la troballa a la Direcció General de Patrimoni Artístic de la Conselleria de Cultura, d'acord amb la Llei 16/1985, de Patrimoni Històric Espanyol.
  
6. En aquells trams on el nou eix viari es desvia de l'actualment existent i deixa inutilitzada part de la calçada, es farà l'escarificació del paviment abandonat i s'estendrà una capa de terra vegetal. S'haurà de donar una adequada destinació a les restes del paviment alçat, mitjançant el seu trasllat a un abocador controlat de residus sòlids inerts.
  
7. Els talussos que es creen com a conseqüència de l'execució de les obres projectades, tant de desmunt com de terraplé, s'assuaviran tant com calga de manera que, quedant assegurada la seua estabilitat geotècnica, s'assegure també la viabilitat per a la seua correcta revegetació de forma que s'evite l'arrossegament de la terra vegetal que s'hi haurà de depositar i es forme una capa de 15 cm de gruixària, aproximadament.
  
Després de l'estesa de terra vegetal es realitzarà una hidrosembra en aquells talussos d'un metre o més de desnivell. En aquells talussos situats en zones de vegetació natural, tant en desmunts com en terraplé, es plantaran exemplars arbustius d'espècies amb àmplia representació en la zona.
  
En els talussos de desmunt que presenten un desnivell superior als 5 m. es construiran cunetes de guarda en la coronació dels desmunts i llits en l'aresta exterior dels terraplens i es concentrarà el vessant superficial en baixants adequadament protegides.
  
8. En el projecte de construcció caldrà incloure el corresponent pla de restauració en el qual s'especificaran els tractaments necessaris per a la integració paisatgística de l'obra, consistents en l'enjardinament d'enllaços i la revegetació de talussos, terraplens i superfícies nues.
  
Es respectarà la vegetació natural existent en l'actualitat en aquelles zones en les quals es projecta la construcció de les rotondes I, IV i VI, i s'integrarà en l'enjardinament previst en cadascuna d'aquestes.
  
Per a la restauració i revegetació que s'han de fer, es prendrà en compte la possibilitat d'utilitzar exemplars arboris i arbustius recuperats de les operacions d'estassada de la traça en aquells enclavaments naturals que es veuran afectats pel moviment de terres. Per a tal fi, el director d'obra marcarà, abans de l'inici de les obres, aquells exemplars que siguen susceptibles de ser transplantats i que el constructor haurà de mantenir en condicions fins a la seua col·locació en una destinació definitiva.
  
9. Una vegada finalitzada l'obra i dins dels sis primers mesos següents, es presentarà davant aquesta Direcció General un informe, acompanyat d'un reportatge fotogràfic, de l'aplicació de les mesures de restauració previstes.
  
Es remetrà així mateix, amb periodicitat anual, a aquesta Direcció General, l'informe que s'ha d'elaborar d'acord amb les previsions del programa de vigilància ambiental (apartat 7.5.3. del document de síntesi de l'estudi d'impacte ambiental).
  
Si dels mesuraments del nivell sonor de les zones pròximes a la carretera que s'hi han d'efectuar en la fase d'explotació d'aquesta i segons les previsions del pla de vigilància ambiental, s'obtenen nivells sonors per damunt de l'habitual i fora dels valors previstos en l'informe acústic, es realitzaran les mesures d'ajust necessàries consistents en la construcció de les barreres i apantallaments sonors que s'estimen necessaris.
  
10. La direcció d'obra vetllarà especialment per la conservació i restauració de qualsevol àrea de terreny que s'haja vist afectada per les obres de construcció de l'eix viari. Amb aquest fi, una vegada executades i acabades aquestes, es retiraran tots aquells runams, materials sobrants i altres elements o restes d'obra que hagen sigut depositats, abocats o abandonats en les dites àrees.
  
Durant el període de garantia de l'obra, el contractista mantindrà i conservarà, al seu càrrec i en perfecte estat, totes les espècies vegetals del projecte.
  
11. En els documents contractuals del projecte de construcció definitiu haurà de figurar l'obligatorietat, per part de l'empresa adjudicatària de les obres de construcció, del compliment de les mesures correctores establides en l'estudi d'impacte ambiental, com també el compliment de les mesures previstes en el programa de vigilància ambiental i les que es deriven de les condicions d'aquesta declaració d'impacte ambiental.
  
12. La introducció de modificacions respecte a la traça o les seues característiques recollides en el projecte bàsic, sia en el projecte constructiu o mitjançant modificacions d'aquest, s'hauran de comunicar a aquesta Direcció General, a fi d'analitzar l'efectes ambiental previsible que en puga derivar.
  
Segon
  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 19 de desembre de 1996.- La directora general de Qualitat Ambiental: Gloria Arnandis Boix
  
DECLARACIÓ D' IMPACTE AMBIENTAL
  
Vist l'expedient 179/96-AIA sobre el projecte d'instal·lació d'una planta de cogeneració de gas natural (amb un motor JEMBACHER E368 HP-B63 de 995 KW de potència) per a la indústria de fabricació de material ceràmic de l'empresa Almudéver y Roselló Hermanos, SL, situada a l'avinguda d'Espioca, s/n del polígon industrial de Silla (l'Horta).
  
Vist que, el 14 de juny de 1996, es rep del promotor el projecte tècnic i l'estudi d'impacte ambiental de la planta de cogeneració de gas natural.
  
Vist que la instal·lació de cogeneració té com a finalitat generar energia elèctrica i recuperar la calor residual, procedent de l'alta temperatura dels gasos d'escapament (500°C) i de l'aigua de refrigeració del motor (90°C), per a l'obtenció d'aire calent que s'utilitzarà en el procés industrial d'assecat del material ceràmic. Aquesta energia tèrmica substituirà l'actual aportació, produïda amb un cremador de fuel.
  
Vist que, el 25 de juny de 1996, es consulta el Servei de Residus i Contaminació d'aquesta Conselleria. I en l'informe que emet el dit servei, rebut el 31 de juliol de 1996, comunica que: El titular de l'activitat ha de gestionar, d'acord amb la legislació vigent en la matèria, tots els residus generats en el normal desenvolupament de l'activitat de cogeneració.
  
Vist que, el 12 de setembre de 1996, es rep del Servei Territorial d'Indústria i Energia a València el projecte tècnic, l'estudi d'impacte ambiental i els resultats de l'exposició pública.
  
Vist que han sigut exposats al públic la sol·licitud d'autorització administrativa i l'estudi d'impacte ambiental, durant el termini de trenta dies, mitjançant un anunci en el BOP núm. 165, de data 12 de juliol del 1996, sense que s'hi hagen presentat al·legacions, segons consta en l'ofici firmat pel director territorial del Servei Territorial d'Indústria i Energia.
  
Vist que les emissions atmosfèriques seran contínues ja que el motor estarà en funcionament més de 7.500 hores a l'any i, segons l'estudi d'impacte ambiental, els nivells d'emissions previstos són:
  
No es produeix diòxid de sofre ni partícules sòlides.
  
L'emissió de CO serà pràcticament inexistent per l'excés d'aire en la combustió.
  
Les de NOx seran com a màxim de 500 mg/Nm³ (243 ppm).
  
Vist que l'alçària real dels fumerals -un de by-pass i dos dels assecadors-, segons l'Ordre de 18 d'octubre de 1976 i, emprant el nivell d'emissió del NOx com a contaminant més desfavorable, és de: 6 m per al fumeral de by-pass amb un diàmetre de 0,4 m. i 12 m. per als fumerals dels assecadors amb 1,2 m. de diàmetre.
  
Atés que els nivells d'emissió de gasos, emesos tant pels fumerals d'exhaustació (els instal·lats en els assecadors) com per la de by-pass, no hauran d'excedir els límits establits en el Decret 833/75, que desenvolupa la Llei 38/1972 de protecció de l'ambient atmosfèric.
  
Per a les combustions de gas natural, els límits d'emissió hauran de ser:
  
Opacitat 2 (Bacharach) i 1 (Ringlemann).
  
Monòxid de carboni 500 ppm.
  
Òxids de nitrogen 300 ppm.
  
Partícules en suspensió 150 mg/Nm³
  
SO², des de l'any 1980 850 mg/Nm³
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, abans de la resolució administrativa que s'adopte per a la seua aprovació definitiva, segons es desprén de l'article 5é de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, a l'únic efecte ambiental, el projecte d'instal·lació de planta de cogeneració de gas natural (amb un motor JEMBACHER K669 XZ-E24 de 995 KW de potència) per a la indústria de fabricació de material ceràmic de l'empresa ALMUDÉVER Y ROSELLÓ HERMANOS, SL, situada a l'Avinguda d'Espioca, s/n del polígon industrial del terme municipal de Silla (l'Horta), en els termes que estableix l'estudi d'impacte ambiental i sempre que es complisquen les següents condicions:
  
1. L'oli dels sistemes de lubricació, possibles vessaments, bateries, filtres procedents dels circuits de trasbals de l'oli, i en general qualsevol altra substància que puga ser catalogada com a residu tòxic i perillós, serà adequadament emmagatzemada i etiquetada, i lliurada a un gestor autoritzat, segons el que disposa el Reial Decret 833/1988, de 20 de juliol, de Residus Tòxics i Perillosos.
  
2. Pel fet de ser productor de residus tòxics i perillosos, l'empresa estarà subjecta al que disposa l'anterior Reial Decret, com també a la Llei 20/1986, de 14 de maig. És a dir, s'haurà d'inscriure en el registre de xicotets productors de residus tòxics i perillosos, o si escau, sol·licitar l'autorització com a gran productor, presentant la preceptiva declaració anual.
  
3. Els nivells màxims d'emissió de contaminants a l'atmosfera que es garantiran de no superar seran:
  
Opacitat 2 (Bacharach) i 1 (Ringlemann).
  
Monòxid de carboni 500 ppm.
  
Òxids de nitrogen 300 ppm.
  
Partícules en suspensió 150 mg/Nm³
  
SO², des de l'any 1980 850 mg/Nm³
  
Igualment, s'ha de garantir que els nivells d'immissió no superen allò establit en l'Annex I del Decret 833/1975, en especial les partícules sedimentables.
  
4. En el programa de vigilància ambiental s'inclourà el control dels nivells i la composició dels gasos emesos a l'atmosfera, per una entitat col·laboradora de l'administració, d'acord amb allò establit en el Decret 833/1975 i s'adoptaran les mesures correctores que calguen segons les dades obtingudes.
  
I seran remesos, a la Direcció General de Qualitat Ambiental, els resultats obtinguts i el dictamen donat per l'ECA relatiu a la suficiència de les mesures correctores de la contaminació atmosfèrica projectades.
  
5. Els fumerals d'evacuació de gasos hauran de disposar de l'adequat orifici per a la realització de les preses de mostres, a fi d'efectuar els mesuraments de control de les emissions exigides en la normativa, i hauran de disposar d'una infraestructura fixa i segura que permeta l'accés als orificis com també qualsevol altra prescripció continguda en l'Ordre de 18 d'octubre de 1976, sobre prevenció i correcció de la contaminació industrial.
  
6. L'activitat haurà de disposar d'un llibre de registre por cada focus emissor de contaminants, segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial, en què s'anotaran tots els mesuraments periòdics d'autocontrol de les emissions a l'atmosfera.
  
7. S'incorporaran els silenciadors i equips necessaris per a la reducció dels nivells sonors, de forma que no es transmeta a possibles habitatges, cases de camp i en general a qualsevol edificació pròxima, més de 40 dB(A) diürns (de 8 h a 22 h) ni més de 30 dB(A) nocturns (de 22 h. a 8 h).
  
Segon
  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 3 de desembre de 1996.- La directora general de Qualitat Ambiental: Gloria Arnandis Boix
  
DECLARACIÓ D'IMPACTE AMBIENTAL
  
Vist l'expedient 191/96-AIA referent a la legalització de l'hotel de muntanya al terme municipal de la Pobla de Benifassar en el km 7 de la Cra. la Sénia-Castell de Cabres, promogut pel MOLÍ L'ABAD, SL.
  
Vist que, el 20 de juny de 1996, va ser remés pel Servei Territorial d'Urbanisme de la Conselleria d'Obres Públiques, Urbanisme i Transports el projecte i estudi d'impacte ambiental, que indicaven que es tramitava pel procediment d'interés comunitari i que el resultat de la informació pública seria comunicat en el seu dia.
  
Vist que el promotor ha procedit a la rehabilitació i adequació per a ús turístic (hotel i restaurant) de l'antiga caserna de la guàrdia civil que formava part del conjunt d'edificacions construïdes per a l'execució de l'embassament d'Ulldecona.
  
L'aforament de les instal·lacions és de 48 persones al restaurant i 8 a l'hotel.
  
Vist que, d'acord amb el certificat emés pel cap del Servei Territorial d'Urbanisme, la informació pública es va dur a terme mitjançant un anunci en el Butlletí Oficial de la Província de Castelló núm. 106, de 30 d'agost de 1996, sense que en el termini establit s'hi haja presentat cap al·legació sobre el projecte i el corresponent estudi d'impacte ambiental.
  
Atés que la rehabilitació s'ha efectuat amb materials i tipologia tradicional i les edificacions han quedat integrades en l'entorn.
  
Atés que s'ha sol·licitat a l'organisme de conca competent el proveïment d'aigua des del brollador de la Cova dels Porcs, situat a 400 m de l'hotel i s'ha emmagatzemat en el depòsit existent de 6 m3 de capacitat.
  
Atés que el sistema de depuració descrit en l'estudi hidrogeològic i en l'apartat de mesures correctores de l'estudi d'impacte ambiental es considera suficient per al tractament de les aigües residuals generades per l'activitat, encara que no queda molt clar en la documentació presentada si el sistema està ja instal·lat o es proposa com una mesura per a la minimització d'impactes.
  
Atés que l'electrificació de l'activitat es fa mitjançant un sistema de generació híbrida eolicosolar diesel.
  
Atés que el municipi de la Pobla de Benifassar no disposa de servei de recollida de residus sòlids, el promotor soluciona el problema de l'evacuació d'aquests mitjançant l'emmagatzematge temporal en contenidors amb tapa de polietilé i el transport fins als contenidors del municipi de la Sénia que compta amb un servei de recollida comarcal.
  
Atés que el projecte examinat constitueix un dels supòsits fàctics, en els quals resulta preceptiva la formulació d'una declaració d'impacte ambiental abans de la resolució administrativa que s'adopte per a l'aprovació definitiva, segons es desprén de l'article 5é de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que són aplicables.
  
Atés que l'article cinqué del Decret 162/1990, del 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental
  
Primer
  
Estimar acceptable, des del punt de vista ambiental, sense perjudici de les autoritzacions que siguen aplicables, la legalització de l'hotel de muntanya, situat al km 7 de la Cra. la Sénia-Castell de Cabres, promogut per MOLÍ L'ABAD, SL, sempre que s'adapte a la documentació presentada i en particular a la instal·lació del sistema d'aigües residuals que haurà de constar, en tot cas, dels següents elements:
  
- cambra de greixos junt a la cuina
  
- reixeta de desbast realitzada en acer
  
- tamís separador de sòlids manual
  
- dos decantadors-digestors de 2.000 litres
  
- un filtre biològic de 1.500 litres
  
- pou filtrant.
  
Segon
  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.